তাদের এ টাকা সত্যিকারের গরিব ও মেধাবী ছাত্ররা পেলে সেটা তাদের জন্য স্বস্তির হতো। কিন্তু আসলে যা ঘটে তা অত্যন্ত দুঃখজনক। যাদের আদৌ বৃত্তির প্রয়োজন নেই তারা পায় আর যাদের প্রয়োজন তারা পায় না। অনেক সচ্ছল ছাত্রছাত্রী বৃত্তির আবেদনের সময় মিথ্যা তথ্য দিয়ে নিজেদের গরিব ছাত্রদের কাতারে দাঁড় করায়। যে সংস্থা বা প্রতিষ্ঠান বৃত্তি দিয়ে থাকে তারা সরেজমিনে খতিয়ে দেখে না যে তারা আদৌ পাওয়ার যোগ্য কি না? এ কারণে গরিব ও মেধাবী ছাত্র একের পর এক আবেদন করে বৃত্তি না পেয়ে হতাশার সাগরে হাবুডুবু খেতে শুরু করে।